钦定古今图书集成/历象汇编/庶征典/第013卷 > 《赐文武百寮宰臣史弥远等上表再奏请皇帝御殿复膳不允批答》前人
## 钦定古今图书集成/历象汇编/庶征典/第013卷 > 《赐文武百寮宰臣史弥远等上表再奏请皇帝御殿复膳不允批答》前人

省表具之。朕惟天人之应，有若合符；言行之微，皆足
致异。比以烈风雷雨之警，惕，若上帝祖宗之临。遇灾
何止于侧身，方食殆几于失匕。亟虚正宁，仍却珍羞。
虽尽行挹损之文，尚恐非感通之实。而未逾信宿，遽
复故常。虽众志之愿然，在眇躬其安敢。况属郊禋之
迩，正蕲神听之歆。当益懋于寅威，庶遄臻于昭假。朕
固有待，卿毋重陈，所请宜不允。